2019. gada 1. oktobrī Noteikumi Nr. 459

Rīgā (prot. Nr. 44 31. §)

**Grozījumi Ministru kabineta 2005. gada 28. jūnija noteikumos Nr. 468 "Ārstniecībā izmantojamo medicīnisko tehnoloģiju apstiprināšanas un jaunu medicīnisko tehnoloģiju ieviešanas kārtība"**

Izdoti saskaņā ar

Ārstniecības likuma

9. panta pirmo daļu un

35. pantu

Izdarīt Ministru kabineta 2005. gada 28. jūnija noteikumos Nr. 468 "Ārstniecībā izmantojamo medicīnisko tehnoloģiju apstiprināšanas un jaunu medicīnisko tehnoloģiju ieviešanas kārtība" (Latvijas Vēstnesis, 2005, 102. nr.; 2009, 178. nr.; 2015, 20. nr.; 2017, 21. nr.) šādus grozījumus:

1. Aizstāt noteikumu tekstā vārdu "dienests" (attiecīgā locījumā) ar vārdu "aģentūra" (attiecīgā locījumā).

2. Izteikt 2. punktu šādā redakcijā:

"2. Medicīniskās tehnoloģijas novērtē un apstiprina Zāļu valsts aģentūra (turpmāk – aģentūra)."

3. Izteikt 8. punktu šādā redakcijā:

"8. Aģentūra pēc šo noteikumu 3. un 4. punktā minēto dokumentu saņemšanas un pārbaudes ir tiesīga pieprasīt iesniedzējam sniegt nepieciešamo papildu informāciju, arī Latvijas Ārstu biedrības un ārstniecības personu profesionālo organizāciju atzinumus par apstiprināmo medicīnisko tehnoloģiju."

4. Izteikt 15. punktu šādā redakcijā:

"15. Pēc visu medicīniskās tehnoloģijas novērtēšanas laikā iegūto datu apkopošanas aģentūra sagatavo pārskatu par medicīniskās tehnoloģijas novērtēšanu un iesniedz to izskatīšanai Medicīnisko tehnoloģiju izvērtēšanas komisijā (turpmāk – komisija). Komisijas darbības kārtību un personālsastāvu apstiprina aģentūras direktors. Komisijas sastāvā iekļauj piecus aģentūras pārstāvjus un pa vienam pārstāvim no Veselības inspekcijas un Nacionālā veselības dienesta. Darbam komisijā ar padomdevēja tiesībām var pieaicināt atbilstošās nozares speciālistus un ekspertus, kas nepārstāv iesniedzēju."

5. Izteikt 27. punktu šādā redakcijā:

"27. Aģentūra pēc šo noteikumu 22. un 23. punktā minēto dokumentu saņemšanas ir tiesīga pieprasīt iesniedzējam sniegt nepieciešamo papildu informāciju, arī Latvijas Ārstu biedrības un ārstniecības personu profesionālo organizāciju atzinumus."

6. Izteikt 41. punktu šādā redakcijā:

"41. Aģentūra pēc šo noteikumu 36. un 37. punktā minēto dokumentu saņemšanas ir tiesīga pieprasīt iesniedzējam sniegt nepieciešamo papildu informāciju, arī Latvijas Ārstu biedrības un ārstniecības personu profesionālo organizāciju atzinumus."

7. Aizstāt XII nodaļas nosaukumā vārdu "jautājums" ar vārdu "jautājumi".

8. Papildināt noteikumus ar 52. punktu šādā redakcijā:

"52. Administratīvās lietas, kuras Nacionālajā veselības dienestā ierosinātas līdz dienesta un aģentūras reorganizācijai saistībā ar funkciju pārdali un kurās nav pieņemts lēmums, izskata aģentūra."

Ministru prezidents A. K. Kariņš

Veselības ministre I. Viņķele